Sisekaitseakadeemia 2018/2019. õppeaasta

SISESÕUDMISE MV

JUHEND

Eesmärk: Selgitada välja akadeemia paremad individuaalvõistlejad ning parim kolledž sisesõudmises ja leida võistlejaid ametkondlikeks ja üliõpilasvõistluseks.

Võistluste läbiviimine: Võistlused viiakse läbi akadeemia kõigis üksustes ajavahemikus 20.-21.11.2018 sõudeergomeetritel Concept2.

Kase tn 61, Paikusel ja Väike-Maarjas saab sõuda kokkuleppel kohapealsete spordiõpetajatega või võistlusi läbi viima volitatud kadetiga, kes fikseerivad võistlejate ajad.

Koolide tulemused sisestatakse jooksvalt elektroonilisse tabelisse või saadetakse peakorraldajale kohe pärast võistluse toimumist ning paremusjärjestus selgub kõigi tulemuste kokkuvõttes.

FINAALI EI TOIMU, TULEMUSED JÄRJESTATAKSE ÜHE VÕISTLUSSÕIDU AJA ALUSEL. Kui aeg on juba ühel võistluse toimumise päevadest fikseeritud, siis ümbersõitmise võimalust ei ole. Katkestamise puhul antakse võimalus uueks stardiks.

Osavõtjad: Osa võivad võtta kõik akadeemia kadetid oma kolledži arvestuses ning akadeemia töötajad ja sisejulgeoleku instituudi magistrandid ning vilistlased.

Võistluste süsteem: Võistlused on individuaal-võistkondlikud nii naistele kui meestele Distantsiks on 500 m – paremus selgitatakse aegade põhjal. Võrdsete aegade korral jäävad võistlejad kohti jagama.

SKA meistrivõistluste üldarvestuses paremuse selgitamiseks liidetakse ühe kolledži nais- ja meesvõistlejate kohapunktid, kusjuures esikoht nii meeste kui naiste seas annab nii palju punkte, kui oli vastavalt mees- või naisvõistlejaid, teine koht ühe punkti võrra vähem jne kuni viimase võistlejani, kes toob oma võistkonnale 1 punkti. Võrdsete punktide korral osutub võitjaks parima individuaalse koha saavutanud võistkond.

Autasustamine: kolme paremat SKA nais- ja meesvõistlejat autasustatakse medaliga, võistkondlik võitja saab rändkarika.

Korraldaja: Võistluste peakorraldaja on Hanna-Stina Meriste finantskolledžist, kontakt Hanna-Stina.Meriste@kad.sisekaitse.ee.

Epp Jalakas

spordijuht-lektor